Liga majstrov UEFA 2023/2024

Liga majstrov UEFA 2023/2024 je 69. ročník najprestížnejšej európskej futbalovej súťaže a 32. sezóna od premenovania z Pohára majstrov európskych krajín na Ligu majstrov UEFA.

Finále sa odohrá 1. júna 2024 na štadióne Wembley Stadium, v Londýne, v Anglicku. Víťaz Ligy majstrov UEFA 2023/2024 sa automaticky kvalifikuje do skupinovej fázy Ligy majstrov UEFA 2024/2025 a taktiež získa právo účasti v zápase o Superpohár UEFA 2024.

Tento ročník je poslednou sezónou so súčasným formátom 32 tímov v  skupinovej fáze po tom, ako UEFA oznámila, že pre nasledujúce ročníky bude predstavený úplne nový formát.

Priradenie asociačných tímov 
Celkom 78 tímov z 53 členských krajín UEFA sa zúčastní Ligy majstrov UEFA 2023/2024. Súťaže sa nezúčastní Lichtenštajnsko, ktoré nemá žiadnu vlastnú ligovú súťaž a Rusko, ktorého kluby UEFA vyradila zo svojich súťaží.  Základná schéma prideľovania počtu tímov je nasledovná:

 Asociácie na 1.4. mieste dostali štyri miesta.
 Asociácie na 5.6. mieste dostali tri miesta.
 Asociácie na 7.15. mieste (okrem Ruska) dostali dve miesta.
 Asociácie na 16.55. mieste (okrem Lichtenštajnska) dostali jedno miesto.
 Víťazi Ligy majstrov UEFA 2022/2023 a Európskej ligy UEFA 2022/2023 získali oprávnenie štartovať, pokiaľ by sa nekvalifikovali do Ligy majstrov UEFA 2023/2024 cez svoju domácu ligu.

Rebríček UEFA 
Účastnícke miesta pre Ligu majstrov UEFA 2023/2024 sú rozdelené podľa koeficientu UEFA z roku 2022, do ktorého sú započítané výsledky klubov danej krajiny v európskych pohárových súťažiach od sezóny 2017/2018 do sezóny 2021/2022 vrátane.

Rozdelenie tímov 
Nasledujúca tabuľka znázorňuje rozdelenie tímov do kvalifikačných kôl a skupinovej fázy.

Vylúčenie tímov z Ruska zo súťaží UEFA bude mať za následok nasledujúce úpravy: 
 Víťaz ligy z asociácie na 11. mieste (Srbsko) vstúpi priamo do skupinovej fázy, namiesto 4. predkola.
 Víťaz ligy z asociácie na 13. mieste (Belgicko) vstúpi priamo do 4. predkola, namiesto 3. predkola.
 Víťaz ligy z asociácie na 15. mieste (Grécko) vstúpi priamo do 3. predkola, namiesto 2. predkola.
 Víťazi ligy z asociácií na 18.19. mieste (Dánsko a Chorvátsko) vstúpia priamo do 2. predkola, namiesto 1. predkola.
 Tím z 2. miesta v lige z asociácií na 11. mieste (Srbsko) vstúpi priamo do 3. predkola, namiesto 2. predkola nemajstrovskej časti.
Víťaz Ligy majstrov 2022/2023 (Manchester City) si zaistil účasť zo svojej domácej súťaže, a to má za následok nasledujúce úpravy:
 Víťaz ligy z asociácie na 12. mieste (Ukrajina) vstúpi priamo do skupinovej fázy, namiesto 4. predkola.
 Víťaz ligy z asociácie na 14. mieste (Švajčiarsko) vstúpi priamo do 4. predkola, namiesto 3. predkola.
 Víťaz ligy z asociácie na 16. mieste (Česko) vstúpi priamo do 3. predkola, namiesto 2. predkola.
 Víťazi ligy z asociácií na 20.21. mieste (Turecko a Cyprus) vstúpi priamo do 2. predkola, namiesto 1. predkola.

Tímy 
V nasledujúcej tabuľke sú zoradené tímy podľa štartovacej pozície, v ktorej vstúpia do Ligy majstrov UEFA 2023/2024. V zátvorkách sú ligové pozície z predchádzajúcej sezóny (2022/2023).

LM: víťaz Ligy majstrov UEFA

EL: víťaz Európskej ligy UEFA
 1., 2., 3., 4.: Umiestnenie v lige

Termíny 
Termíny pre odohranie jednotlivých kôl a ich žrebovanie sú uvedené nižšie. Pokiaľ nie je uvedené inak, žreb prebieha vždy v Nyone, vo Švajčiarsku, v sídle UEFA.

Kvalifikácia

Predkvalifikačné kolo 
Predkvalifikačný turnaj sa odohral v Reykjavíku na Islande a jeho účastníkmi boli štyria majstri z asociácií umiestnených na 52. až 55. mieste rebríčka členských krajín UEFA z roku 2022. Tímy sa rozdelili na nasadené a nenasadené na základe ich klubových koeficientov UEFA z roku 2023. Žreb sa uskutočnil 13. júna 2023.

1. predkolo 
Do 1. predkola sa kvalifikovalo 29 víťazov líg z asociácií umiestnených na 22. až 51. mieste rebríčka členských krajín UEFA z roku 2022 a víťaz predkvalifikačného kola. Tímy sa rozdelili na nasadené a nenasadené na základe ich klubových koeficientov UEFA z roku 2023.

Zápasy 1. predkola boli vyžrebované 20. júna 2023.

Prvé zápasy sa odohrali 11. a 12. júla, druhé zápasy 18. a 19. júla 2023.

Víťazi postúpili do 2. predkola majstrovskej časti. Porazení vstúpili do 2. predkola Európskej konferenčnej ligy.

2. predkolo 
Do 2. predkola majstrovskej časti sa kvalifikovalo 5 majstrov z asociácií umiestnených na 17. až 21. mieste rebríčka členských krajín UEFA z roku 2022 a 15 víťazov z 1. predkola. Tímy sa rozdelili na nasadené a nenasadené na základe ich klubových koeficientov UEFA z roku 2023.

Zápasy 2. predkola boli vyžrebované 21. júna 2023.
Prvé zápasy sa odohrali 25. a 26. júla, druhé zápasy 1. a 2. augusta 2023.

Víťazi postúpili do 3. predkola Ligy majstrov. Porazení z majstrovskej časti vstúpili do 3. predkola majstrovskej časti Európskej ligy a porazení z nemajstrovskej časti postúpili do 3. predkola nemajstrovskej časti Európskej ligy.

Majstrovská časť

Nemajstrovská časť

3. predkolo 
Do 3. predkola majstrovskej časti sa kvalifikovali 2 majstri z asociácií umiestnených na 15. a 16. mieste rebríčka členských krajín UEFA z roku 2022 a 10 víťazov z 2. predkola. Tímy sa rozdelili na nasadené a nenasadené na základe ich klubových koeficientov UEFA z roku 2023.

Zápasy 3. predkola boli vyžrebované 24. júla 2023.

Prvé zápasy sa odohrali 8., 9. a 15. augusta, druhé zápasy 15. a 19. augusta 2023.

Víťazi postúpili do 4. predkola Ligy majstrov. Porazení z majstrovskej časti vstúpili do 4. predkola Európskej ligy, zatiaľ čo porazení z nemajstrovskej časti postúpili priamo do skupinovej fázy Európskej ligy.

Majstrovská časť

Nemajstrovská časť

4. predkolo 
Do 4. predkola majstrovskej časti sa kvalifikovali 2 majstri z asociácií umiestnených na 13. a 14. mieste rebríčka členských krajín UEFA z roku 2022 a 6 víťazov z 3. predkola. Tímy sa rozdelili na nasadené a nenasadené na základe ich klubových koeficientov UEFA z roku 2023.

Zápasy 4. predkola boli vyžrebované 7. augusta 2023.
Prvé zápasy sa ohohrali 22. a 23. augusta, druhé zápasy 29. a 30. augusta 2023.
Víťazi postúpili do skupinovej fázy Ligy majstrov. Porazení z majstrovskej aj z nemajstrovskej časti postúpili do skupinovej fázy Európskej ligy.

Majstrovská časť

Nemajstrovská časť

Skupinová fáza 

Skupinovú fázu Ligy majstrov UEFA 2023/2024 tvorí 32 tímov: 6 víťazov zo 4. predkola a 26 tímov, ktoré sú zaradené priamo do skupinovej fázy. Žreb sa uskutočnil 31. augusta 2023.

32 tímov bolo žrebom rozdelených do ôsmich skupín po štyroch, pričom v jednej skupine nemohlo byť viac klubov z rovnakej krajiny. Pre účely žrebovania boli tímy rozdelené do 4 výkonnostných košov podľa klubového koeficientu UEFA z roku 2023, do ktorého boli započítané výsledky klubov v európskych pohárových súťažiach od sezóny 2018/2019 do sezóny 2022/2023 vrátane. Víťazi Ligy majstrov UEFA 2022/2023 a Európskej ligy UEFA 2022/2023 (Manchester City a Sevilla) boli automaticky zaradení do prvého koša.

V každej z ôsmich skupín sa tímy stretnú každý s každým systémom doma – vonku. Tímy umiestnené na prvých dvoch miestach v skupine postúpia do osemfinále Ligy majstrov a tímy na 3. miestach postúpia do 16-finále Európskej ligy UEFA 2023/2024. Prvé zápasy v skupinách sa odohrajú 19. septembra 2023, posledné zápasy 13. decembra 2023.

Skupina A

Skupina B

Skupina C

Skupina D

Skupina E

Skupina F

Skupina G

Skupina H

Poznámky

Referencie

Pozri aj 
 Európska liga UEFA 2023/2024
 Európska konferenčná liga UEFA 2023/2024

Externé odkazy

Zdroj 

Futbal v 2023
Futbal v 2024
Liga majstrov UEFA